Kur hidheshin themelet

Simposiumi " Kosova - Sprovë e Ndërgjegjës Mjekësore ", u mbajt në Zagreb me dt. 09.06.1990, në sallën " Drustveni Dom në Kaptol ". Ky simposium u organizua si pergjegje ndaj dy raporteve federative, që ishin përpiluar për helmimet në Kosovë. Në këto dy raporte,nga dy komisionet federative të RSFJ -së, që punuan në këtë çështje, thuhej se nuk është zbuluar shkaktari i cili kishte mundur të shkaktonte " fenomenin e helmimeve " në Kosovë, apo më mirë të përdoret termi tjetër zyrtar i tyre " zdravstvene tegobe " ( në shqip: shqetësime shëndetësore ). Si lindi propozimi dhe ideja që të mbahet ky simposium? Pas helmimeve të ndodhura në Kosovë, Beogradi zyrtar filloj një propagandë të egër ndaj shqiptarëve të Kosovës, posaqërisht ndaj personelit mjekësor shqiptar që kujdesej për të helmuarit. Minimizohej tragjedia e rinisë kosovare, të gjithë të helmuarit, afër 6500 nxënës dhe foshnje u quajtën aktorë të Kanës !!!

I gjithë ky vrerë dhe histeri antishqiptare që vinte nga Beogradi, në masë të madhe iritoj shqiptarët që ndodheshin jasht Kosovës. Ata ishin të informuar shumë mirë nga burime të sigurta se në Kosovë, vëllëzërit dhe motrat e tyre të helmuar ishin viktima të sigurimit sekret serb. Edhe në Kroaci, sidomos në Zagreb, ekzistonte një bërthamë veprimtarësh shqiptarë shumë aktiv, të cilët vazhdimisht sensibilizonin opinionin kroat me të dhëna të sakta. Nga një takim spontan dhe miqësor në fund të prillit 1990, i dr.Besnik Bardhi,( specializant i ORL -së në Zagreb ) dhe doc.dr.Slobodan Lang ( Ministër i shëndetësisë, i qytetit të Zagrebit), lindi ideja që të organizohet një takim me ekspertë të ndryshëm ndërkombëtar dhe të vendit. Në këtë takim, temë boshti do të ishte: Helmimi i rinisë shqiptare në Kosovë !. ( do te vazhdohet...)